KOMISIJOS REGLAMENTAS (EB) Nr. 886/2005
2005 m. birželio 10 d.
papildantis Reglamento (EB) Nr. 2400/96 priedą dėl pavadinimo įtraukimo į „Saugomų kilmės vietos nuorodų ir saugomų geografinių nuorodų registrą“ (Miel de Granada) - (SKVN)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. liepos 14 d. Tarybos reglamentą (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (1), ypač į jo 6 straipsnio 3 ir 4 dalis,
kadangi:
(1)
Remiantis Reglamento (EEB) Nr. 2081/92 6 straipsnio 2 dalimi, Ispanijos prašymas įregistruoti pavadinimą „Miel de Granada“ buvo paskelbtas Europos Sąjungos oficialiajame leidinyje (2).
(2)
Komisijai buvo pateiktas užprotestuojantis pareiškimas pagal Reglamento (EEB) Nr. 2081/92 7 straipsnį. Kadangi šis užprotestuojantis pareiškimas neatitiko jokių šio reglamento 7 straipsnio 4 dalyje numatytų sąlygų, kad būtų laikomas priimtinu, pirmiau minėtas pavadinimas turi būti įrašytas į „Saugomų kilmės vietos nuorodų ir saugomų geografinių nuorodų registrą“,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2400/96 (3) priedas yra papildomas šio reglamento priede esančiu pavadinimu.
2 straipsnis
Šis reglamentas įsigalioja dvidešimtą dieną po paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. birželio 10 d.